32000D0673
L 280/52
JURNALUL OFÍCIAL AL UNIUNII EUROPENE
DECIZIA COMISIEI
din 20 octombrie 2000
de stabilire a condițiilor speciale pentru importul produselor pescărești originare din Namibia
[notificată cu numărul C(2000) 3063]
(Text cu relevanță pentru SEE)
(2000/673/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru care reglementează producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11,
întrucât:
(1)
Un expert al Comisiei s-a deplasat în Namibia pentru a verifica condițiile în care produsele pescărești sunt produse, antrepozitate și expediate în Comunitate.
(2)
Dispozițiile legislației din Namibia privind inspecția și inspecție sanitară al produselor pescărești pot fi considerate echivalente celor stabilite prin Directiva 91/493/CEE.
(3)
În Namibia, Ministry of Trade and Industry (MTI) este capabil să verifice eficient aplicarea legislației în vigoare.
(4)
Printr-un acord încheiat între Republica Namibia și South African Bureau of Standards (SABS), SABS a fost desemnat ca organism tehnic, iar MTI a transferat către SABS, în sensul responsabilității sale finale, inspecția și controlul unităților și a navelor, precum și eliberarea certificatelor de sănătate.
(5)
Procedura de obținere a certificatului prevăzut la articolul 11 alineatul (4) litera (a) din Directiva 91/493/CEE cuprinde definirea unui model de certificat, cerințele minime privind limba sau limbile în care trebuie redactat și calificarea semnatarului.
(6)
În conformitate cu articolul 11 alineatul (4) litera (b) din Directiva 91/493/CEE, trebuie aplicată o marcă comercială pe ambalajele produselor pescărești conținând numele țării terțe cât și numărul de aprobare/înregistrare al unității, al navei fabrică, al antrepozitului frigorific sau al navei frigorifice de origine.
(7)
În conformitate cu articolul 11 alineatul (4) litera (c) din Directiva 91/493/CEE, trebuie redactată o listă de unități, nave fabrică sau antrepozite frigorifice autorizate, precum și o listă de nave frigorifice echipate în sensul punctelor 1-7 din anexa II la Directiva 92/48/CEE a Consiliului (3). Aceste liste trebuie redactate în temeiul unei comunicări din partea MTI către Comisie. Prin urmare, intră în sarcina MTI să asigure respectarea dispozițiilor prevăzute în acest scop la articolul 11 alineatul (4) din Directiva 91/493/CEE.
(8)
MTI a furnizat oficial asigurări privind respectarea normelor enunțate la capitolul V din anexa la Directiva 91/493/CEE și privind îndeplinirea cerințelor echivalente celor stabilite de această directivă.
(9)
Măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
(1) Ministry of Trade and Industry (MTI) este autoritatea competentă în Namibia pentru a verifica conformitatea produselor pescărești și de acvacultură cu cerințele Directivei 91/493/CEE.
(2) South African Bureau of Standards (SABS) este organismul tehnic abilitat de către MTI, pentru inspectarea și certificarea conformității produselor pescărești și de acvacultură cu cerințele Directivei 91/493/CE.
Articolul 2
Produsele pescărești și de acvacultură originare din Namibia trebuie să îndeplinească următoarele condiții:
1.
fiecare transport trebuie însoțit de un certificat de sănătate original numerotat, completat corespunzător, datat și semnat, conținând o singură foaie, al cărei model figurează la anexa A;
2.
produsele trebuie să provină din unități, nave fabrică sau antrepozite frigorifice autorizate sau nave frigorifice înregistrate, enumerate la anexa B;
3.
cu excepția produselor pescărești congelate în vrac și destinate fabricării de conserve, toate ambalajele trebuie să poarte în mod de neșters numele „NAMIBIA” cât și numărul de aprobare/înregistrare al unității, al navei fabrică, al antrepozitului frigorific sau al navei frigorifice de origine.
Articolul 3
(1) Certificatele prevăzute la articolul 2 punctul 1 trebuie redactate cel puțin într-una din limbile oficiale ale statului membru în care se efectuează controalele.
(2) Certificatele trebuie să conțină numele, calitatea și semnătura reprezentantului SABS și ștampila oficială a acestui organism într-o culoare diferită de cea a celorlalte mențiuni cuprinse în certificat.
Articolul 4
Prezenta decizie intră în vigoare în a șaizecea zi de la data publicării în Jurnalul Oficial al Comunităților Europene.
Articolul 5
Prezenta decizie se adresează statelor membre.
Adoptată la Bruxelles, 20 octombrie 2000.